
ARCHITEKTŪROS IR URBANISTIKOS SKYRIAUS
VYRIAUSIOJO SPECIALISTO
 PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Architektūros ir urbanistikos skyriaus vyriausiasis specialistas yra karjeros valstybės tarnautojas.


II SKYRIUS
PASKIRTIS

2. Architektūros ir urbanistikos skyriaus vyriausiojo specialisto pareigybė reikalinga išsaugoti Jonavos rajono kilnojamąjį ir nekilnojamąjį paveldą, sudaryti sąlygas visuomenei, jį pažinti ir perduoti juo naudotis ateities kartoms.
. 

III SKYRIUS
VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities – savivaldybės teritorijoje esančių kultūros paveldo objektų priežiūros, apsaugos ir administravimo srities – funkcijas. 


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. būti susipažinusiam su Lietuvos Respublikos Konstitucija, Lietuvos Respublikos įstatymais, poįstatyminiais aktais, rajono savivaldybės institucijų priimtais teisės aktais, reglamentuojančiais vietos savivaldą, valstybės tarnybą, viešąjį administravimą, kultūros paveldo objektų priežiūrą, administravimą ir apsaugą; 
4.2. turėti aukštąjį universitetinį išsilavinimą;
4.3. turėti ne mažesnį kaip 1 metų darbo stažą viešojo administravimo srityje;
4.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;
4.5. mokėti valdyti, sisteminti, kaupti ir apibendrinti informaciją ir rengti išvadas;
4.6. savarankiškai planuoti, organizuoti savo darbinę veiklą;
4.7. sklandžiai dėstyti mintis raštu ir žodžiu, būti susipažinusiam su dokumentų rengimo ir įforminimo bei raštvedybos taisyklėmis, teisės aktų rengimo taisyklėmis.

V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. Rengia savivaldybės nekilnojamojo kultūros paveldo apskaitos, paveldotvarkos, švietimo, lavinimo ir kitas paveldosaugos programas ir organizuoja jų vykdymą.
5.2. Ruošia rajono savivaldybės tarybos sprendimų, mero potvarkių, administracijos direktoriaus įsakymų projektus nekilnojamųjų kultūros vertybių apskaitos, tvarkymo, priežiūros ir naudojimo klausimais.
5.3. Tikrina kultūros paveldo objektų būklę, kaupia informaciją ir teikia ją Kultūros paveldo apsaugos departamentui prie Lietuvos Respublikos Kultūros ministerijos (toliau - Departamentas) kultūros ministro patvirtinta stebėsenos tvarka.
5.4. Informuoja Departamentą apie savivaldybės priimtus sprendimus dėl valstybės saugomų objektų ir vietovių.
5.5. Tarpininkauja tarp kultūros paveldo valdytojų ir Departamento: priima valdytojų prašymus, perduoda juos Departamentui su savo pasiūlymais ir teikia valdytojams atsakymus.
5.6. Apžiūri, fiksuoja ir tiria kilnojamąsias ir nekilnojamąsias kultūros vertybes.
5.7. Inicijuoja ir organizuoja kultūros paveldo objektų skelbimą savivaldybės saugomais, teikia jų duomenis Kultūros vertybių registrui.
5.8. Rengia nekilnojamojo turto apsaugą reglamentuojančius teisės aktų projektus. 
5.9. Teikia Nekilnojamojo turto registro tvarkytojui įregistruoti nekilnojamus daiktus, kurie yra kultūros paveldo objektai, tokių objektų sudedamąsias dalis ar teritorijas, su nekilnojamojo kultūros paveldo apsauga susijusius juridinius faktus.
5.10. Teikia Nekilnojamojo turto kadastro tvarkytojui įrašyti arba pakeisti kultūros paveldo objektų, kaip daiktinės teisės objektų, įteisinimo ir apribojimų naudotis nekilnojamuoju turtu duomenis. 
5.11. Teikia kultūros vertybių valdytojams Nekilnojamųjų kultūros vertybių apsaugos įstatymo nuostatomis pagrįstus privalomus reikalavimus.
5.12. Sudaro ir išduoda savivaldybės saugomų kultūros paveldo objektų apsaugos reglamentus.
5.13.  Administruoja savivaldybės saugomų kultūros paveldo objektų tvarkymą.
5.14. Teikia išvadas, ar valdytojų, ketinančių vykdyti kultūros paveldo objektų tvarkymą, parengti projektiniai siūlymai atitinka paveldosaugos reikalavimus;
5.15. Bendradarbiauja su kitų savivaldybių paveldosaugos padaliniais nekilnojamųjų kultūros vertybių apsaugos srityje.
5.16. Rengia gerosios patirties susitikimus su kitų savivaldybių paveldosaugos specialistais.
5.17. Teikia kitiems savivaldybės padaliniams, įmonėms, įstaigoms, organizacijoms, kitiems juridiniams ir fiziniams asmenims siūlymus, metodinę ir dalykinę pagalbą nekilnojamojo kultūros paveldo išaiškinimo, saugojimo, pažinimo sklaidos ir atgaivinimo klausimais.
5.18. Rengia ir teikia pasiūlymus Lietuvos Respublikos Kultūros ministerijos Kultūros paveldo apsaugos departamentui dėl kultūros vertybių apsaugos ir kasmetinių tvarkymo darbų programų.
5.19. Gauna iš valstybės ir savivaldybių institucijų, valdytojų, kitų fizinių ir juridinių asmenų informaciją apie kultūros paveldo objektus.
5.20. Dalyvauja savivaldybės administracijos Želdynų komisijos darbe, teikia išvadas ir siūlymus, kai želdynai yra  kultūros paveldo objektų teritorijose ar apsaugos zonose.
5.21. Dalyvauja kitų sudaromų komisijų darbe.
5.22. Derina Kadastro vietovių žemės reformos žemėtvarkos projektus.
5.23 Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.



VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS


6. Šias pareigas einantis valstybės tarnautojas tiesiogiai pavaldus  skyriaus vedėjui.



Susipažinau 
 

________________
    (parašas)                                                   

_____________________________
            (vardas, pavardė)  

_______________
           (data)


